16.6.2023
FI
Euroopan unionin virallinen lehti
C 214/83 Keskiviikko 18. tammikuuta 2023
3. muistuttaa, että ihmisoikeuksia ja demokratiaa koskevaa unionin toimintasuunnitelmaa 2020–2024 olisi käytettävä ihmisoikeuksia koskevien unionin painopisteiden etenemissuunnitelmana, minkä vuoksi sen olisi oltava keskeisellä sijalla kaikessa unionin ulkoisessa politiikassa; korostaa, että jäsenvaltioiden on tärkeää ottaa vastuuta unionin toimintasuunni­ telmasta ja raportoida julkisesti sen mukaisista toimistaan; kannustaa kansallisia ja alueellisia parlamentteja, kansallisia ihmisoikeusinstituutioita ja kansalaisjärjestöjä tekemään yhteistyötä viranomaisten kanssa jäsenvaltioiden tasolla niiden myötävaikutuksesta unionin ihmisoikeuksia koskevan ulkopolitiikan toteuttamiseen; kehottaa parlamenttia osallistumaan ihmisoikeuksia koskevien unionin suuntaviivojen tulevaan päivittämiseen neuvostossa ja kehottaa varmistamaan niiden avoimempi täytäntöönpano; 4. ilmaisee syvän huolensa ihmisoikeuksiin ja demokratiaan kaikkialla maailmassa kohdistuvista vakavista uhkista ja panee merkille, että demokratioiden määrä on edelleen vähentynyt samalla kun autoritaaristen hallintojärjestelmien määrä on kasvanut ja että viime vuoden aikana lähes 75 prosenttia maailman väestöstä on joutunut todistamaan maansa ihmisoikeustilanteen heikkenemistä; korostaa huolestuneena, että yhä useammissa paikoissa eri puolilla maailmaa tapahtuu vakavia ihmisoikeuksien ja kansainvälisen humanitaarisen oikeuden loukkauksia ja esiintyy laajalle levinnyttä rankaisemattomuutta näistä loukkauksista; 5. pitää valitettavana, että huolimatta tarpeesta keskittyä toimiin, joilla vastataan ilmastonmuutoksen aiheuttamiin uhkiin, ja covid-19-pandemian kielteisistä vaikutuksista toipumiseen maailmanlaajuisen solidaarisuuden avulla, jotkut autoritaariset johtajat ovat pandemian ja maailmanlaajuisten resurssien huonon hoitamisen lisäksi lisänneet sortoaan poliittista oppositiota, toisinajattelijoita, ihmisoikeuksien puolustajia, kansalaisjärjestöjä, mukaan lukien yhteisöjohtoiset sekä vakaumukseen perustuvat ja uskonnolliset järjestöt, ja riippumattomia tiedotusvälineitä kohtaan sekä lietsoneet ja laajentaneet olemassa olevia kansallisia ja kansainvälisiä konflikteja ja saaneet aikaan uusia, millä on tuhoisia vaikutuksia ihmisoikeuksien kannalta; pitää valitettavina niitä useita tapauksia, joissa autoritaariset johtajat ovat väärinkäyttäneet pandemian vaikutuksia oikeuttaakseen sortotoimenpiteensä; 6. pitää tärkeänä, että unioni ja sen jäsenvaltiot toimivat johdonmukaisesti yhdessä erityisesti monenvälisillä foorumeilla, puuttuvat ihmisoikeuksiin ja demokratiaan kohdistuviin maailmanlaajuisiin haasteisiin ja toimivat johdonmukaisesti sisäisessä ja ulkoisessa politiikassaan; katsoo, että tiettyjen unionin ulkopoliittisten päätösten, joihin kuuluvat ihmisoikeuksien loukkaajiin kohdistuvat seuraamukset, yksimielisyyssäännön pysyttäminen on esteenä geopoliittisten olosuhteiden muuttumisen edellyttämälle päättäväiselle toiminnalle, minkä vuoksi sitä olisi tarkasteltava uudelleen; 7. kehottaa unionia ja sen jäsenvaltioita tehostamaan ponnistelujaan demokratian ja ihmisoikeuksien tukemiseksi kaikkialla maailmassa; kehottaa tässä yhteydessä unionia ja sen jäsenvaltioita sekä itsenäisesti että yhteistyössä samanmielisten kansainvälisten kumppanien kanssa torjumaan asiattomia pyrkimyksiä heikentää demokraattisia instituutioita ja yleismaailmallisia ihmisoikeuksia ja kaventaa kansalaisyhteiskunnan tilaa ja roolia; vahvistaa monenvä­ lisyyden olevan keino tämän tavoitteen saavuttamiseksi; korostaa, että on tärkeää asettaa demokratia ja ihmisoikeus­ kysymykset keskeiselle sijalle unionin diplomaattisissa suhteissa kaikkien vastapuolten ja erityisesti strategisina kumppaneina pidettyjen maiden kanssa; korostaa myös, että on tärkeää asettaa ihmisoikeuskysymykset keskeiselle sijalle unionin parlamentaarisessa toiminnassa ja tehdä ihmisoikeuksien alivaliokunnasta erillinen valiokunta; toteaa, että 26. elokuuta 2022 käynnistettiin pilottihanke eurooppalaisen diplomaattikoulun perustamiseksi; 8. muistuttaa, että kunnianhimoinen sitoutuminen unionin ihmisoikeuksia koskevaan ulkopolitiikkaan ja sitä koskeva kunnianhimoinen retoriikka edellyttävät, että unioni näyttää esimerkkiä, jotta vältetään horjuttamasta sen uskottavuutta demokratian maailmanlaajuista heikkenemistä vastustettaessa; kehottaa unionin toimielimiä ja elimiä, Euroopan ulkosuhdehallinto (EUH) mukaan lukien, varmistamaan, että unionin ja jäsenvaltioiden ihmisoikeusvelvoitteet pannaan johdonmukaisesti täytäntöön unionin yhteisessä ulko- ja turvallisuuspolitiikassa; kannustaa niitä tässä yhteydessä hyödyntämään kaikkia diplomaattisia välineitä sekä yksityisesti että julkisesti ja sekä kahdenvälisillä että monenvälisillä foorumeilla ihmisoikeuskysymysten esille ottamiseksi kumppanimaiden kanssa; kehottaa jälleen unionia arvioimaan erityisen huolellisesti ja torjumaan kaikkia loukkauksia, jotka liittyvät unionin omiin politiikkoihin, hankkeisiin ja rahoitukseen kolmansissa maissa, Euroopan investointipankin ja Euroopan jälleenrakennus- ja kehityspankin toimet mukaan lukien, ja perustamaan valitusjärjestelmä yksityisille tai ryhmille, joiden oikeuksia on mahdollisesti loukattu unionin kyseisissä maissa toteuttamien toimien yhteydessä;
Hyökkäyssota Ukrainaa vastaan 9. tuomitsee mitä jyrkimmin Venäjän laittoman, oikeutuksettoman ja ilman edeltävää provokaatiota aloittaman hyökkäyssodan Ukrainaa vastaan sekä Valko-Venäjän osallistumisen, joka mahdollistaa Venäjän tappavat iskut Ukrainaa vastaan Valko-Venäjän alueelta; ilmaisee tässä yhteydessä syvän surunsa inhimillisestä kärsimyksestä ja tuomitsee Venäjän asevoimien ja niiden sijaistoimijoiden vakavat ihmisoikeuksien ja kansainvälisen humanitaarisen oikeuden loukkaukset Ukrainassa;